Mashina fuqaroni u piyodalar yo‘lakchasidan o‘tayotganida urib ketgan. Foto: Videodan kadr Samarqand shahrida odam o‘limi bilan bog‘liq yo‘l-transport hodisasi sodir bo‘ldi. Viloyat IIB YHXB axborot xizmatining xabar berishicha, hodisa 2023 yil 1 aprel kuni sodir bo‘lgan. Ro‘dakiy ko‘chasi bo‘ylab harakatlanayotgan Cobalt mashinasi haydovchisi e’tiborsizlik qilgan va piyodalar yo‘lakchasidan o‘tayotgan fuqaroni urib yuborgan. Oqibatda og‘ir tan jarohatlari olgan 43 yoshli fuqaro shifoxonada vafot etgan.